**PLAYBOY ÉV AUTÓJA LETT A LEXUS LC ÉS A TOYOTA C-HR**

**Egy férfi számára az autó nemcsak közlekedési eszköz: önkifejezés, felelősség, büszkeség, örömforrás. Minden, ami egy XXI. századi Playboy számára is fontos. Éppen ezért a világ egyik legnépszerűbb, ikonikus életmód magazinja, a Playboy hazai kiadása az idei évben is megrendezte Az Év Autója versenyt. A világ legzöldebbnek és leginnovatívabbnak tartott autógyártója, a Lexus prémium márkát is jegyző Toyota kétszeresen is örülhetett: míg a vadonatúj Lexus LC szupersportkupé a ’Modern ikon’ kategóriában a szakmai zsűri szerint bizonyult a legjobbnak, a kategóriateremtő Toyota C-HR crossover a ’Legmerészebb újdonság’ kategóriában végzett az első helyen az olvasók szavazatai alapján.**

A világ egyik legnagyobb presztízsű, véleményformáló férfi életmód magazinja, a [Playboy](http://www.playboy.hu) számára az autók világa hazai terep: kevés olyan tárgy akad, amely egy-egy gyönyörű autóhoz hasonló rajongást, birtoklási vágyat tud kiváltani a férfiakból, amely egyszerre státusz szimbólum, önkifejezési eszköz, és praktikus használati tárgy. Éppen ezért a Playboy hazai kiadása idén újra megszervezte a rangos [Playboy Év Autója](http://www.playboy.hu/caroftheyear/) versenyt, ahol az egyes kategóriákban egy elismert autós szakújságírókból álló zsűri, és az olvasók szavazatai alapján is odaítéltek egy-egy elismerést. Az idei évben a kategóriák a Modern ikon, a Legmerészebb újdonság, a Legnagyobb visszatérő, a Modern ikon, a Szuperhős, a Legjobb új belépő, a Legmenőbb frissülés, a Jövőautó, és a Nyitott élvezet voltak. A [környezetbarát hibrid hajtás](https://www.toyota.hu/hybrid-innovation/index.json?gclid=EAIaIQobChMIhpyW5aXK1gIVWc-yCh1nCQ7eEAAYASAAEgKE5_D_BwE&gclsrc=aw.ds&dclid=CML99OalytYCFdAaGwodPh4OpQ) és autóinak legendás megbízhatósága mellett az utóbbi időben egyre inkább modelljeinek látványos formavilágáról is ismert Toyota, és prémium márkája, a világ vezető prémium hibrid autógyártójaként aposztrofált Lexus az első két kategóriában bizonyult a legjobbnak: míg a hatalmas várakozások övezte [Lexus LC szupersportkupé](https://www.lexus.hu/car-models/lc/lc-500h/#Introduction) a szakmai zsűri döntése alapján a ’Modern ikon’, addig a japán autómárka számára egészen új ügyfélkört megszólító [Toyota C-HR](https://www.toyota.hu/new-cars/c-hr/index.json) az olvasók szavazatainak eredményeképp a ’Legmerészebb újdonság’ kategóriában lett a Playboy Év Autója 2017-ben.

*„Már az nagy megtiszteltetés és rendkívül fontos visszaigazolás volt számunkra hogy az új autók az idei évben különösen erős mezőnyében a Toyota és Lexus egyaránt két-két modellel képviselhette magát a Playboy Év Autója 2017 megmérettetésén. A 477 lóerős, V8-as benzines szívómotorral és egy V6-os benzinmotort és egy elektromos motort kombináló, 359 lóerős kombinált teljesítményű, a világ legmodernebb hibrid hajtását képviselő Multi Stage Hybrid hajtáslánccal is elérhető Lexus LC szupersport kupé a ’Modern ikon’, míg a Lexus új zászlóshajója, a szintén Multi Stage Hybrid hajtással is elérhető, számos világelső aktív biztonsági rendszert és a prémium kidolgozottság egészen új szintjét kínáló* [*Lexus LS luxus limuzin*](https://www.lexus.hu/lexus-today/the-new-ls/#Introduction) *pedig a Szuperhős kategóriában került megmérettetésre. A világ legnépszerűbb SUV-ja, a tavaly óta környezetbarát hibrid hajtással is elérhető, és minden korábbinál népszerű* [*Toyota RAV4*](https://www.toyota.hu/new-cars/rav4/index.json) *a ’Jövőautó’, míg a vadonatúj, kategóriateremtő, szintén hibrid hajtással hódító* [*Toyota C-HR*](https://www.toyota.hu/new-cars/c-hr/index.json)*, amelyből tavaly év vége óta minden előzetes várakozást megdöntve világszerte mintegy 150.000 darab talált gazdára, a ’Legmerészebb újdonság’ kategóriában került jelölésre.”* – fogalmaz Varga Zsombor, a Toyota és Lexus márkák magyarországi kommunikációért felelős vezetője.

*„Az ugyanakkor különös büszkeség számunkra, hogy a nemrégiben – Magyarországon elsőként - a népszerű rádiós és televíziós műsorvezető, a mindennapokban is hibrid Lexust vezető Sebestyén Balázs által kipróbált Lexus LC, és az immáron közel egy éve hazánk egyik legnépszerűbb énekese, Király Viktor társául szegődő Toyota C-HR egyaránt kategóriája legjobbjának bizonyult, és míg előbbi a zsűri, addig utóbbi az olvasók szavazatai alapján méltán viselheti a kitüntető Playboy Év Autója 2017 címet.”* – árulja el Csikós Gábor, a Toyota magyarországi marketing vezetője.

*„A két megtisztelő díjat ezúton is a valódi huszadik századi ikon, a napokban elhunyt Hugh M. Hefner, a Playboy legendás alapítója emlékének ajánljuk.”* – teszi hozzá Varga Zsombor.

###

**További információ:**

**Varga Zsombor**

PR manager

Toyota Central Europe Kft.

Tel.: +36-70-4000-990

E-mail: zsombor.varga@toyota-ce.com